Дасьледчык сьцьвярджае таксама, што ўнійнае багаслоўе было ці ня самай першай спробай хрысьціянскай думкі прапанаваць мадэль царкоўнай еднасьці, у якой эклезіяльная рэальнасьць перамяняецца з маналітнай структуры ў шматкультурную супольнасьць памесных Цэркваў. “Такім чынам, уніі былі спробамі прымірыць і аб’яднаць рознаабрадавыя і рознакультурныя царкоўныя супольнасьці, таму абрадавая праблематыка – гэта сэрца ўнійнай ідэі. Менавіта ў культурна-абрадавай сферы ўнійная ідэя стала новым словам у гісторыі хрысьціянства”, – падсумаваў айцец д-р Юры Авакумаў.